Hurtigrutens konsernsjef Daniel Skjeldam satte torsdag ny norsk rekord i øvelsen der man skal holde seg til det samme budskapet, uavhengig av hva man blir spurt om. Skjeldam hadde nettopp mottatt en rapport som radbrekker selskapets håndtering før, under og i etterkant av koronautbruddene på Hurtigrutens to seilaser i slutten av juli. Nå var han mest opptatt av å slå fast at Hurtigruten «har kultur veldig høyt oppe på dagsordenen».

– Kulturen i Hurtigruten er det viktigste vi gjør. Det er det som danner grunnlaget for at sikkerhet alltid kommer først, sa Skjeldam da han ble intervjuet av NRKs Sigrid Sollund.

I stedet for å svare på spørsmål om sitt eget ansvar som øverste leder, gjentok Skjeldam ordet «kultur» veldig mange ganger.

– Vi gjennomfører ofte kulturmålinger blant de ansatte, sa Hurtigrutens konsernsjef.

Hvordan måler man kultur? Hva svarte de ansatte som de siste månedene har vært livredde for å snakke med pressa, fordi et feil svar kan føre til at man aldri får jobbe på et skip igjen? Og hvor lav score må en kulturmåling egentlig ha før man kan begynne å snakke om en ukultur?

Alle disse punktene, hentet fra den eksterne granskingsrapporten Hurtigrutens ledelse har bestilt, er et resultat av selskapets kultur: